Tobins Bells
Tobins Bells (angļu: Tobin Bell; dzimis Džozefs Henrijs Tobins jaunākais (angļu: Joseph Henry Tobin Jr) 1942. gada 7. augustā) ir amerikāņu aktieris. Piedalījies vairākos televīzijas šovos un filmās, bet atpazīstamību ieguva pēc Džona Kreimera lomas "Zāģa" šausmu filmu sērijā. Savu aktiera karjeru uzsāka 1970. gadu beigās un 1980. gadu sākumā, strādājot par dublieri un masu skatu aktieri spēlfilmās. Pirmā loma pilnmetrāžas kino viņam bija 1988. gada filmā Mississippi Burning. 1990. un 2000. gados piedalījās vairākās filmās un televīzijas seriālos, tostarp "Firma" (1993), Unabomber: The True Story (1996), "Volkers, Teksasas reindžers" (1998), "Soprano ģimene" (2001) un "24" (2003). Ieguva atpazīstamību 2004. gadā, kad attēloja sērijveida slepkavu Kreimeru filmā "Zāģis". Filma guva panākumus un Bells turpināja atveidot šo varoni turpmākajās astoņās no deviņām sērijas filmām.